
Лэжьыгъэ IуэхукIэ
Адыгей. Республикэм и Iэтащхьэ ТхьэкIушынэ Аслъэнджэрий IущIащ Урысейм и Федеральнэ антимонопольнэ къулыкъум (ФАС) и унафэщIым и къуэдзэ Субботин Павел.
ХьэщIэр республикэм къэкIуащ ФАС-м и щIыналъэ управленэм и лэжьыгъэр зэрекIуэкIым еплъыну, законодательствэм игъуэтыну зэхъуэкIыныгъэхэм япкъ иткIэ зыIууэнкIэ хъуну гугъуехьхэм щигъэгъэзэну. ЛъэныкъуитIыр тепсэлъыхьащ а зэхъуэкIыныгъэхэм ящыщу контракт щытыкIэм хуэкIуэным теухуа Iуэхугъуэ зыбжанэм. Субботиным къызэрыхигъэщамкIэ, а унэтIыныгъэхэр Урысейм и Федеральнэ антимонопольнэ къулыкъум и нэIэм щIэтынущ.
— Фи IэнатIэм игъуэтыну зэхъуэкIыныгъэхэр Iэмал имыIэу ар зыгъэзэщIапхъэ къулыкъухэм я деж нэдгъэсынщ, — къигъэгугъащ ТхьэкIушынэм ФАС-м и лIыкIуэр.
ЗэIущIэм кърихьэлIащ Урысейм и антимонопольнэ къулыкъум и IуэхущIапIэу Адыгейм щыIэм и унафэщI КъубэщIыкI Аслъэн.
МащIэу щIыр хъеящ
Къэрэшей-Шэрджэс. Накъыгъэм и 28-м сыхьэти 4-рэ дакъикъэ 15-м республикэмрэ Абхъазымрэ я гъунапкъэм щIыр мащIэу щыхъеящ.
КъызэрымыкIуэ щытыкIэхэмкIэ министерствэу КъШР-м щыIэм и пресс-IуэхущIапIэм къызэритамкIэ, Сочэ къалэ ар балли 3-4 хъу магнитудэм щынэсащ. Ар щызыхащIащ Къэрэшей-Шэрджэсми.
ЗэкIэ къата хъыбарымкIэ, зэтекъутэныгъэ щы- Iэкъым, цIыхухэр зыгъэпIейтея Iуэхугъуэхэр кърикIуакъым.
УЭРДОКЪУЭ Женя.
